Mange politikere mener i disse dage, at vi nu må sikre os bedre mod terror. Alt skal gøres og uden bagkant. Men hvad med lidt gusten eftertanke? Hvad gik galt i Paris?

Først og fremmest var redaktionen ikke sikret ordentligt. Man gik bare ind med et kort. En reception med vagt og skudsikkert glas kunne formentlig have gjort en forskel. Eller hvad med en panikknap, der kunne udløse en alarm, når et våben passerer døren? En sådan kunne have advaret alle i huset om, at det var alvor, og hurtigt bringe politi til stede. Jeg forestiller mig, at Jyllands-Postens redaktion er noget bedre sikret end Charlie Hebdos.

Så hvad er det egentlig for nogle beføjelser, PET skal have? PET har allerede vide beføjelser til registrering, overvågning, telefonaflytning samt mulighed for at gå hemmeligt ind i folks hjem og opsætte skjulte kameraer etc.